UTENOS RAJONO SAVIVALDYBĖS TARYBA

SPRENDIMAS

DĖL UTENOS RAJONO SAVIVALDYBĖS TARYBOS 2022 M. SPALIO 27 D. SPRENDIMO NR. TS-227 „DĖL UTENOS RAJONO SAVIVALDYBĖS DALYVAUJAMOJO BIUDŽETO PRIEMONĖS ĮGYVENDINIMO TVARKOS APRAŠO PATVIRTINIMO“ PAKEITIMO

2024 m. vasario 8 d. Nr. TS-7

Utena

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Utenos rajono savivaldybės taryba nusprendžia:

1.	Pakeisti Utenos rajono savivaldybės dalyvaujamojo biudžeto priemonės įgyvendinimo tvarkos aprašą, patvirtintą Utenos rajono savivaldybės tarybos 2022 m. spalio 27 d. sprendimu Nr. TS-227 „Dėl Utenos rajono savivaldybės dalyvaujamojo biudžeto priemonės įgyvendinimo tvarkos aprašo patvirtinimo“:

1.1.	pakeisti 7 punkto pirmąją pastraipą ir ją išdėstyti taip:

„7. Kvietimas skelbiamas interneto svetainėje www.utena.lt ir kitose visuomenės informavimo priemonėse. Už Kvietimo parengimą yra atsakingas Strateginio planavimo ir investicijų skyrius, už Kvietimo paskelbimą - Dokumentų valdymo ir bendrųjų reikalų skyrius. Kvietimo trukmė - ne trumpesnė nei 14 (keturiolika) kalendorinių dienų. Kvietime nurodoma:“

1.2.	pakeisti 12 punktą ir jį išdėstyti taip:

„12. Projekto idėja negali būti teikiama tai pačiai Utenos rajono viešajai erdvei, kurioje einamaisiais metais jau yra įgyvendinama Dalyvaujamojo biudžeto projekto idėja.“

1.3.	papildyti 141 punktu:

„141. Siekiant užtikrinti projektų idėjų vertinimo skaidrumą ir pareiškėjų lygiateisiškumą, pateiktą projekto idėjos pasiūlymą taisyti, tikslinti, pildyti ar teikti papildomus dokumentus pareiškėjo iniciatyva negalima.“

1.4.	papildyti 211 punktu:

„211. Vertinimo komisijos veiklos pagrindinė forma yra posėdžiai. Posėdis gali vykti ir nuotoliniu būdu. Vertinimo komisijos pirmininkas išrenkamas pirmojo posėdžio metu. Vertinimo komisija sprendimus priima balsų dauguma, jeigu balsai pasiskirsto po lygiai, lemiamą balsą turi Vertinimo komisijos pirmininkas. Vertinimo komisijos posėdžiai protokoluojami, o sprendimai įforminami protokoluose, kuriuos pasirašo Vertinimo komisijos pirmininkas ir sekretorius.“

1.5.	pakeisti 26 punktą ir jį išdėstyti taip:

„26. Laikoma, kad projektų idėjų pasiūlymai įvertinti teigiamai, jeigu tenkina visus Aprašo 18.1–18.4 ir 22.1–22.6 papunkčiuose įvardytus reikalavimus. Per 5 darbo dienas projektų idėjų pasiūlymai apibendrinami ir teikiami viešai atrankai (neteikiant projekto idėjos autoriaus duomenų).“

1.6.	papildyti 341 punktu:

„341. Elektroninio balsavimo rezultatus įvertina Dokumentų valdymo ir bendrųjų reikalų skyriaus (informacinių technologijų) specialistai ir rezultatų suvestinę perduoda Savivaldybės seniūnijoms. Elektroninio balsavimo ir kitais balsavimo būdais pateiktus rezultatus Excel formatu susistemina Savivaldybės seniūnijų specialistai.“

1.7.	papildyti 342 punktu:

„342. Galutinius balsavimo rezultatus Savivaldybės seniūnijos pateikia Vertinimo komisijai.“

2.	Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.utena.lt.

Savivaldybės meras	Marijus Kaukėnas